Aleksandras Kristupas Naruševičius

Aleksandras Kristupas Naruševičius (, g. po 1616 m. – 1668 m. birželio 21 d.) – Lietuvos Didžiosios Kunigaikštystės ir Abiejų Tautų Respublikos diplomatas, valstybės veikėjas.

Biografija 

Kilęs iš Lietuvos Didžiosios Kunigaikštystės bajorų Naruševičių giminės. Tėvas Kristupas Naruševičius, brolis Stanislovas Kristupas Naruševičius (m. 1650 m.). Uošvis – Lietuvos didysis etmonas Povilas Jonas Sapiega (1609–1665 m.)

Studijavo Ingolštato, Paduvos, Bolonijos universitetuose. Nuo 1646 m. Lydos seniūnas, nuo 1654 m. Lietuvos didysis raštininkas, nuo 1658 m. Lietuvos pakancleris. 1647 m., 1648 m., 1654 m., 1655 m., 1666 m. Lietuvos Didžiosios Kunigaikštystės Seimų atstovas. dalyvavo 1664–1665 m. Gardino konvokacijoje. Per 1655–1660 m. I Šiaurės karą 1655 m. su kitais dalyvavo derybose su Švedijos karaliumi Karoliu X Gustavu, 1659–1660 m. su Rusija Maskvoje.

Šeima 

Aleksandras Kristupas Naruševičius vedė Teodorą Sapiegaitę, Lietuvos didžiojo etmono Povilo Jono Sapiegos ir Anos Barboros Kopec dukterį. Vaikai:

 Marija Teklė Naruševičiūtė, 1-mas vyras Lietuvos didysis stovyklininkas Jurgis Karolis Chodkevičius, 2-ras vyras Žemaitijos seniūnas Petras Mykolas Pacas.
 Katerina Naruševičiūtė, Lietuvos didžiojo stovyklininko Jono Kazimiero Valavičiaus žmona.

Šaltiniai

Nuorodos 
 Genealogija

|-

Aleksandras 

Lydos seniūnai
Lietuvos pakancleriai
Lietuvos didieji raštininkai
Lietuvos Didžiosios Kunigaikštystės Seimų atstovai
Medilo seniūnai
Pienionių seniūnai